Beit midrašas

Beit midrašas, arba Betmidrašas ( – 'mokymo namai') – vieta, skirta studijuoti Torai, Talmudui ir potalmudinei rabinistinei literatūrai.

Ankstyviausias paminėjimas aptinkamas Ben Siros Siracido knygoje (170 pr. m. e.). 

Kaip manoma, betmidrašas atsirado Antrosios šventyklos laikotarpiu, rutuliojantis žydų raštijai ir kultūrai. Anuomet betmidrašas dar nepriklausė sinagogai, o viduramžiais jau buvo sinagogoje ar gretimai. Nuo tada pradėtas laikyti ir mokymo vieta, ir maldos namais. Skirtingai nei sinagoga, betmidrašas buvo apstatytas paprastais baldais (stalais ir kėdėmis), be to, nebūtinai orientuotas į rytus, savo architektūra neišsiskyrė.Elchanan Reiner. Bet ha-Midrash. YIVO. Nuoroda tikrinta 2025-01-30.

Rytų Europoje betmidraše studentai, čia praleisdavę daug valandų, neretai valgydavo ir nakvodavo. Vieni betmidrašai buvo išlaikomi bendruomenės, kiti – filantropų. Lietuvoje juose būdavo rabinistinės literatūros biblioteka.

 Šaltiniai 

Kategorija:Judaizmas